''Klæde'' er en skandinavisk betegnelse for de middelalderlige vævede [[tekstil]]er, der blev produceret og eksporteret til hele Europa, men ordet bliver også brugt om tekstiler generelt. Danske klæder blev både lavet til eget brug og handel og importeret fra de store klædemarkeder rundt om [[Østersøen]]. I [[Danmarks historie (1047-1397)|den danske middelalder]] blev klædehåndværket til et erhverv, og handel med klæde kunne være en lukrativ forretning. Noble herrer og damer kunne betale for at adskille sig fra [[almue]]n og vise deres pragt i [[silke]], [[skarlagen]] og guldklæde. Klædet i middelalderen var en [[Stand (samfundsgruppe)|standsmarkør]], men markerede i lige så høj grad [[køn]], [[religion]] og [[ægteskab]]elig status.
Kunst Historie Traditioner Kultur Mode Mellemmenneskelige_forhold